Αυτός είναι ο άντρας που κάθε γυναίκα μισεί (ΦΩΤΟ) | RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nΑυτός είναι ο άντρας που κάθε γυναίκα μισεί (ΦΩΤΟ)\nΤο όνομά του είναι Julien Blanc και πρόκειται πιθανά για τον πρώτο άνθρωπο στον κόσμο που του έκοψαν την αίτηση για την έκδοση visa “λόγω σεξισμού”.\nΌπως αναφέρουν οι The New York Times, ο 25χρονος Blanc, από την Καλιφόρνια, θεωρεί τον εαυτό του καζανόβα, που μπορεί να έλξει και να παραπλανήσει το γυναικείο φύλο. Μάλιστα διατηρεί και σχολή, στην οποία μαθαίνει άνδρες πως να μπορούν να χειραγωγούν τις γυναίκες και να τους ασκούν ψυχολογική πίεση και σωματική βία.\nΓια να παρακολουθήσει κάποιος το συγκεκριμένο μάθημα, πρέπει να πληρώσει 2.000 δολάρια.\n“Εν μέσω δημόσιας κατακραυγής για τις καταχρηστικές τεχνικές του, οι οποίες, όπως λένε κάποιοι προωθούν τον βιασμό, έχουν μαζευτεί πάνω από 150.000 υπογραφές εναντίον της επισκεψής του την άλλη εβδομάδα στη Βρετανία.\nΗ κυβέρνηση της Βρετανίας θεωρείται βέβαιο ότι θα απαγορεύσει την έκδοση visa στον Blanc επειδή “η παρουσία του δεν θα ήταν καλή για το κοινό καλό”, αιτιολογία που συνήθως βρίσκει έδαφος σε ακροδεξιούς και τρομοκράτες.\nΟ Blanc, έχει δημιουργήσει στο Twitter το hashtag #ChokingGirlsAroundTheWorld, όπου μοιράζεται φωτογραφίες με τον ίδιο να έχει τα χέρια του τυλιγμένα (σαν να πνίγει), γύρω από τον λαιμό διαφόρων γυναικών.\nΗ αυστραλιανή κυβέρνηση ακύρωσε την visa του Blanc ενώ έχει ζητήσει και από την Βρετανία να πράξει το ίδιο.\nΠροηγούμενο άρθροΠλειστηριασμοί και φορολόγηση στο 100% της πραγματικής αξίας\nΕπόμενο άρθροΤι μπορεί να σημαίνει η εκδήλωση συνεχούς υποθερμίας;


Παιδικό Κουτί Αποθήκευσης Racoon | Kidscom\nΑρχική / Δωμάτιο / Αξεσουάρ / Οργάνωση και Αποθήκευση / Παιδικό Κουτί Αποθήκευσης Racoon\nΠαιδικό Κουτί Αποθήκευσης Racoon\nΤο παιδικό κουτί αποθήκευσης RACOON έχει το σχήμα καροτσιού και θα σας βοηθήσει να κρατήσετε το δωμάτιο του παιδιού σας καθαρό και τακτοποιημένο. Ιδανικό για μικρούς χώρους και με σχέδιο που το παιδάκι σας θα λατρέψει.\nΕυρύχωρο: Θα αποθηκεύσει τα παιχνίδια, τους κύβους και τους μικρούς του θησαυρούς. Θα σας βοηθήσει να αποφύγετε την ακαταστασία στο παιδικό δωμάτιο!\nΧωρητικότητα έως 20kg: Μπορείτε να αποθηκεύσετε λούτρινα κουκλάκια όσο και πιο βαριά αντικείμενα, όπως οι ξύλινοι κύβοι. Η χωρητικότητά του φτάνει τα 20kg.\nΠανεύκολη μετακίνηση: Στα παιδιά αρέσει να παίζουν στο σαλόνι, στο δωμάτιό τους αλλά και άλλα μέρη του σπιτιού. Γι’αυτό το RACOON διαθέτει χερούλια που θα σας επιτρέψουν να το μεταφέρετε όπου θέλετε.\nΕυέλικτος παιδικός σχεδιασμός: Το σχέδιο με το ρακούν, το σχήμα σαν καρότσι και τα υπέροχα χρώματα κάνουν αυτό το κουτί αποθήκευσης ιδανικό για κάθε χώρο. Συνδυάζεται απόλυτα με τη βιβλιοθήκη RACOON (που μπορείτε να βρείτε εδώ)\nΙδανικό για μικρά διαμερίσματα: Ευρύχωρο αλλά όχι μεγάλο σε μέγεθος. Τέλειο για μικρά διαμερίσματα!\nΤέλειο για μικρά παιδάκια: Ο σχεδιασμός και το ύψος του είναι προσαρμοσμένο στις ανάγκες των παιδιών. Τα νήπια μπορούν να τοποθετήσουν μόνα τους μέσα τα τουβλάκια τους, μαθαίνοντας έτσι να είναι ανεξάρτητα.\nΔιαστάσεις : 55,5x54x35 cm\nΒάρος: 6,74 kg\nΠαιδική Βιβλιοθήκη Racoon Black


Οι Πρωταγωνιστές της Δημοκρατίας της Βαϊμάρης: Κουρτ φον Σλάιχερ & Φράντς φον Πάπεν - Historical Quest\nΚουρτ φον Σλάιχερ (Kurt von Schleicher, 1882-1934)\nΓερμανός στρατηγός και πολιτικός. Στενός σύμβουλος του προέδρου Χίντενμπουργκ και τελευταίος καγκελάριος της Δημοκρατίας της Βαϊμάρης. Αμέσως μετά την γερμανική ήττα στον Α΄ Παγκόσμιο Πόλεμο, αναμίχθηκε με την πολιτική.\nΑπείλησε τον Έμπερτ με με πραξικόπημα και πέτυχε την επέμβαση του γερμανικού στρατού για την καταστολή των Σπαρτακιστών στο Βερολίνο. Κατόπιν, έγινε σύμβουλος του Νόσκε, υπουργού Στρατιωτικών και ηγετικού μέλους του S.P.D. Συνέβαλε στη δημιουργία των ακροδεξιών ένοπλων ταγμάτων Freikorps, ώστε να υπάρχει αντίβαρο στις αμφίβολης αφοσίωσης μονάδες του τακτικού στρατού (Reichswehr).\nΣτις αρχές της δεκαετίας του '20, έγινε προστατευόμενος του στρατηγού Χανς φον Σέεκτ, αναδιοργανωτή της Reichswehr. Ηγήθηκε μυστικής ομάδας του στρατού, υπό τον κωδικό Sondergruppe R με αποστολή τη συνεργασία με τον Κόκκινο Στρατό. Οι Γερμανοί παρείχαν οικονομική και τεχνολογική βοήθεια στους Σοβιετικούς με αντάλλαγμα την υποστήριξή τους για την ανατροπή όρων της Συνθήκης των Βερσαλιών σχετικά με τον αφοπλισμό της Reichswehr. Επιπλέον, ο Σλάιχερ οραματιζόταν την εγκαθίδρυση ενός μιλιταριστικού κράτους, όπου κυριαρχούσε η Reichswehr. Στόχος του ήταν η επαναφορά της στρατιωτικής θητείας, που είχε απαγορευτεί από τη Συνθήκη των Βερσαλλιών. Οι βετεράνοι μειώνονταν σε αριθμό και υπήρχε κίνδυνος η Γερμανία να μείνει χωρίς εμπειροπόλεμους αξιωματικούς. Γι' αυτό, ήλθε σε συνεννόηση με τα S.A. το 1931, τα περιώνυμα τάγματα εφόδου των Ναζί, ώστε να καλύψει αυτό το κενό. Φυσικά, οι δημοκρατικές ευαισθησίες του Σλάιχερ ήταν μηδαμινές. Έβλεπε τη Δημοκρατία της Βαϊμάρης ως ένα ενοχλητικό εμπόδιο.\nΥποψίες και ενδείξεις έριξαν την σκιά τους στον Σλάιχερ σχετικά με την υπόθεση της Μαύρης Reichswehr, ομάδας της Sondergruppe R, που εκτελούσε Γερμανούς για τους οποίους υπήρχαν υπόνοιες ότι συνεργάζονταν με τη Συμμαχική Επιτροπή Ελέγχου για την αποτροπή επανεξοπλισμού της Reichswehr. Ο Σλάιχερ ήταν η επιτομή της ρήσης «ουδείς πιο αχάριστος του ευεργετηθέντος». Το 1926 διέρρευσε ότι ο προστάτης του φον Σέεκτ είχε προσκαλέσει μυστικά τον τέως διάδοχο να παρακολουθήσει στρατιωτικά γυμνάσια, προκαλώντας την πτώση του.\nΔεν έμεινε «απροστάτευτος». Νέος κηδεμόνας του ο Γκρένερ, υπουργός Στρατιωτικών, που ίδρυσε το Ministeramt, ένα γραφείο αποκλειστικά για τον Σλάιχερ. Με μηχανορραφίες, πέρασε προϋπολογισμούς που ευνοούσαν τους εξοπλισμούς, παρά την αντίθεση της σοσιαλδημοκρατικής πλειοψηφίας στο κοινοβούλιο. Επίσης, ο Γκρένερ του ανέθεσε λεπτές υποθέσεις και την ενημέρωση του προέδρου Χίντενμπουργκ για στρατιωτικά θέματα.\nΜαζί με τον γιο του προέδρου και τον Γκρένερ συγκρότησαν την περιβόητη Καμαρίλλα, ένα άντρο ραδιουργιών και μηχανορραφιών αποσκοπώντας στην εξασθένιση της Δημοκρατίας της Βαϊμάρης και την εγκαθίδρυση ενός απολυταρχικού, συντηρητικού καθεστώτος. Ο Σλάιχερ εμπνεύστηκε τη δημιουργία μιας «προεδρικής» κυβέρνησης, με μειωμένες εξουσίες του κοινοβουλίου . Ο πρόεδρος θα κυβερνούσε, εν είδει δικτάτορα, με διατάγματα. Αυτός ήταν ο εμπνευστής της «Φόρμουλας 25/48/53». Εμπόδιο στα σχέδια του ήταν η κυβέρνηση συνασπισμού του σοσιαλδημοκράτη Χέρμαν Μιούλερ. Ο Σλάιχερ, αριστοτέχνης της ίντριγκας, έπεισε τον Χάινριχ Μπριούνινγκ του Κόμματος του Κέντρου να ηγηθεί της πρώτης «προεδρικής κυβέρνησης».\nΠαράλληλα, άρχισε μυστικές επαφές με τους Ναζί. Το σχέδιο του ήταν απλό: κατάργηση της δημοκρατίας με τη βοήθεια των Ναζί και μετά διάλυσή τους σπέρνοντας διχόνοιες μεταξύ τους. Όμως οι Ναζί ήταν ακόμη μεγαλύτεροι γνώστες της πολιτικής ίντριγκας και των ραδιουργιών. Είχαν αντιληφθεί τον ρόλο του, όπως φανερώνει η ειρωνική δήλωση του Γκαίρινγκ: «Κάθε καγκελάριος που έχει στο πλευρό του τον Χερ φον Σλάιχερ πρέπει να περιμένει ότι θα βυθιστεί αργά ή γρήγορα από την τορπίλη του. Ο στρατηγός θα έπρεπε να γίνει ναύαρχος καθώς η στρατιωτική ιδιοφυία του βασίζεται στον τορπιλισμό των πολιτικών φίλων του κάτω από το νερό».\nΟ Σλάιχερ, πεπεισμένος για την αναγκαιότητα ενός «ισχυρού άνδρα», στράφηκε εναντίον των Σοσιαλδημοκρατών, που συγκροτούσαν ένα ευρύ αντιναζιστικό μέτωπο. Τον Απρίλιο του 1932, ο καγκελάριος Μπριούνινγκ απαγόρευσε τη λειτουργία των S.A. και των S.S. Ο Γκρένερ έλαβε επιστολή του Χίντενμπουργκ, στην οποία ο πρόεδρος, υποκινούμενος από τον Σλάιχερ, διαμαρτυρόταν γιατί δεν καταργήθηκε και η Reichsbanner, η παραστρατιωτική ομάδα των Σοσιαλδημοκρατών και ανέφερε ότι είχε αποδείξεις ότι ετοίμαζε πραξικόπημα. Η επιστολή διέρρευσε στον δεξιό τύπο την επόμενη μέρα από τον Σλάιχερ για να εκθέσει τον Γκρένερ. Φυσικά, επρόκειτο για φαλκιδευμένες πληροφορίες. Παράλληλα, διέδιδε φήμες ότι ο Γκρένερ ήταν κρυφό μέλος των Σοσιαλδημοκρατών. Έτσι κλονίστηκε η εμπιστοσύνη του στρατού στον πολιτικό προϊστάμενό του και ο Γκρένερ παραιτήθηκε. Στη συνέχεια, ο Σλάιχερ στράφηκε εναντίον του Μπριούνινγκ, του οποίου ενορχήστρωσε την πτώση. Ο δρόμος για τους Ναζί άνοιγε διάπλατα, με προτελευταίο σταθμό την κυβέρνηση φον Πάπεν, που υποδείχθηκε από τον Σλάιχερ στον Χίντενμπουργκ. Ο Σλάιχερ θα δηλώσει: «Ίσως να μην είμαι η ψυχή της κυβέρνησης, αλλά σίγουρα είμαι η θέλησή της». Στη νέα κυβέρνηση ανέλαβε υπουργός Στρατιωτικών. Τα S.A. και τα S.S. βγήκαν ξανά στους δρόμους και το χάος κατέκλυσε τη Γερμανία με αποκορύφωμα την πτώση της σοσιαλδημοκρατικής κυβέρνησης της Πρωσίας. Ο Σλάιχερ ήλθε σε μυστικές επαφές με τον Χίτλερ, όπου ο τελευταίος απαίτησε την καγκελαρία. Το σχέδιο πρόσεκρουσε στην αντίδραση του Χίντενμπουργκ. Παράλληλα, ο φον Πάπεν γινόταν όλο και πιο αυτόνομος από τον Σλάιχερ. Εξοργισμένος αυτός, προκάλεσε την πτώση του, κατορθώνοντας την απόρριψη του σχεδίου φον Πάπεν για επιβολή στρατιωτικού νόμου και ανέλαβε ο ίδιος καγκελάριος στις 3 Δεκεμβρίου 1932.\nΟ Σλάιχερ ήλπιζε στην στήριξη των Ναζί για να παραμείνει στην καγκελαρία, παραμερίζοντας τον Χίτλερ. Επιχείρησε την συγκρότηση μιας ευρείας πλειοψηφίας στο Reichstag, από τους σοσιαλδημοκράτες έως τις χριστιανικές εργατικές ενώσεις και την αριστερή πτέρυγα των Ναζί, του Γκρέγκορ Στράσερ. Αλλά το σχέδιο απέτυχε. Ο Χίτλερ, σε ομιλία του προς τα ηγετικά στελέχη των Ναζί, απείλησε να αυτοκτονήσει, αν ακολουθούσαν τον Στράσσερ. Ο εκβιασμός πέτυχε, ο Στράσσερ απομονώθηκε και το σχέδιο απέτυχε.\nΣτους δύο μήνες της διακυβέρνησής του, εφήρμοσε ένα μεγάλο πρόγραμμα δημοσίων έργων και πέτυχε τη δημιουργία 2.000.000 νέων θέσεων εργασίας. Πιθανόν, αν παρέμενε στην εξουσία λίγο ακόμη, τα ευεργετικά αποτελέσματά της πολιτικής του να ενίσχυαν τη θέση του. Η επόμενη κυβέρνηση Χίτλερ πιστώθηκε τη μείωση της ανεργίας, που οφειλόταν οφειλόταν στην πολιτική Σλάιχερ. Ωστόσο, η αδιαφορία του για θέματα, όπως η επιβολή προστατευτικών δασμών στα αγροτικά προϊόντα, έφθειραν την κυβέρνησή του και επιτάχυναν την πτώση της. Ο φον Πάπεν έπεισε τον Χίντενμπουργκ να διορίσει τον Χίτλερ νέο καγκελάριο σε κυβέρνηση συνασπισμού, ελπίζοντας ότι έτσι θα τον ήλεγχαν ευκολότερα. Η κυβέρνηση Σλάιχερ έπεσε στις 28 Ιανουαρίου 1933. Ωστόσο, ο Σλάιχερ ήλπιζε ότι θα αναλάμβανε υπουργός Στρατιωτικών σε μια κυβέρνηση Χίτλερ. Έπαιξε άτσαλα το χαρτί της δυνητικής απειλής της Reichswehr, αναγκάζοντας τον Χίντενμπουργκ να επισπεύσει τον διορισμό του Χίτλερ στην καγκελαρία (30/01/1933).\nΟ Σλάιχερ συνέχισε τις ραδιουργίες. Πληροφορούμενος το χάσμα μεταξύ του αρχηγού των S.A. Έρνστ Ραίμ και του Χίτλερ, προσπάθησε να συγκροτήσει μία νέα κυβέρνηση με αντικαγκελάριο τον ίδιο και τους Στράσσερ και Ραιμ υπουργούς Οικονομίας και Στρατιωτικών αντίστοιχα. Η απάντηση του Χίτλερ ήταν σκληρή και αδίστακτη. Στις 30 Ιουνίου 1934, τη Νύχτα των Μεγάλων Μαχαιριών, ο Σλάιχερ και η σύζυγός του εκτελέστηκαν από άνδρες των S.S. μέσα στο σπίτι τους, κατηγορούμενος ως ένοχος εσχάτης προδοσίας.\nΦράντς φον Πάπεν (Franz von Papen, 1879-1969)\nΓερμανός στρατιωτικός, διπλωμάτης και συντηρητικός πολιτικός. Γόνος αριστοκρατικής, καθολικής οικογένειας. Υπηρέτησε στο Γενικό Επιτελείο τον Μάρτιο του 1913 και ως στρατιωτικός ακόλουθος στις πρεσβείες του Μεξικού και των ΗΠΑ (τον απέλασαν, επειδή οργάνωνε σαμποτάζ). Στον Μεγάλο Πόλεμο συμμετείχε ως αξιωματικός στο Δυτικό Μέτωπο και στη Μέση Ανατολή. Εισήλθε στην πολιτική το 1921 με το Κόμμα του Κέντρου. Είχε τη φήμη επιφανειακού, ψεύτη, γκαφατζή, ματαιόδοξου, παμπόνηρου, υπερφιλόδοξου και ιντριγκαδόρου. Εκφραστής της συντηρητικής πτέρυγας του κόμματος, άλλαξε «χρώματα» με την πρώτη ευκαιρία. Έγινε καγκελάριος στην 1 Ιουνίου 1932, αντικαθιστώντας τον επίσης κεντρώο Χάινριχ Μπριούνινγκ. Την προηγούμενη μέρα είχε υποσχεθεί στον πρόεδρο του κόμματος Λούντβιχ Κάας ότι θα αρνιόταν τέτοια προσφορά. Μετά την 180 μοιρών στροφή του ο Κάας τον απεκάλεσε Εφιάλτη του Κόμματος του Κέντρου.\nΗ κυβέρνησή του έμεινε γνωστή ως «κυβέρνηση των βαρόνων» ή «κυβέρνηση των μονόκλ», λόγω της συμμετοχής πολλών αριστοκρατών. Ανέτρεψε πραξικοπηματικά τη σοσιαλδημοκρατική κυβέρνηση της Πρωσίας, επαναφέροντας στη δράση τα ναζιστικά SA (Τάγματα Εφόδου). Κατόπιν, έκανε τη γκάφα να προκηρύξει εκλογές τον Ιούλιο του 1932, ελπίζοντας να καταλάβει την πλειοψηφία. Νικητές αναδείχθηκαν οι Ναζί με 37% και 230 έδρες (19% άνοδος και 123 έδρες περισσότερες). Στις εκλογές Νοεμβρίου 1932 οι Ναζί έχασαν 5% αλλά ο Πάπεν παρέμεινε ασήμαντος εκλογικά. Η αποτυχία του να ελέγξει την κατάσταση στους δρόμους έφερε την πτώση του και την ανάδειξη του Σλάιχερ στην καγκελαρία.\nΠαρασκηνιακά, ήλθε σε συμφωνία με τον Χίτλερ και τον Χούγκενμπεργκ για το σχηματισμό κυβερνητικού συνασπισμού με συμμετοχή εθνικιστικών κομμάτων. Την πτώση της κυβέρνησης Σλάιχερ ακολούθησε η πρώτη κυβέρνηση του Χίτλερ, όπου ο φον Πάπεν κατέλαβε τη θέση του αντικαγκελάριου. Κόμπαζε ότι σε δύο μήνες θα στρίμωχνε τον Χίτλερ στη γωνία κάνοντάς τον να τσιρίζει. Ωστόσο, ήταν ο φον Πάπεν που περιθωριοποιήθηκε στη ναζιστική κυβέρνηση.\nΣτην ομιλία του στο Πανεπιστήμιο του Μάρμπουργκ στις 17 Ιουλίου 1934, ζήτησε επαναφορά βασικών ελευθεριών και τον τερματισμό των εκκλήσεων των SA για «δεύτερη επανάσταση». Ο Χίτλερ εξαγριώθηκε με αυτή την ομιλία και λογοκρίθηκε η δημοσίευσή της. Ο φον Πάπεν απείλησε ότι θα υπέβαλλε παραίτηση επιρρίπτοντας ευθύνες στον Χίτλερ. Γνώριζε ότι ο εξαναγκασμός του σε παραίτηση θα έκανε έξαλλο τον Χίντενμπουργκ. Πράγματι, ο γηραιός πρόεδρος απαίτησε από τον Χίτλερ να μεριμνήσει για την πάταξη των SA, αλλιώς θα επέβαλλε στρατιωτική δικτατορία.Με εντολή του Χίτλερ ακολούθησε η περιβόητη Νύχτα των Μεγάλων Μαχαιριών. Τα SS και η Gestapo εκτέλεσαν ηγετικά μέλη των SA και πολιτικών εχθρών του Χίτλερ, όπως ο Σλάιχερ και ο Γκούσταβ Ρίτερ φον Καρ (που είχε βοηθήσει στην αποτυχία του πραξικοπήματος της Μπυραρίας το 1923).\nΤον Σεπτέμβριο του 1934 ο φον Πάπεν εστάλη πρεσβευτής στην Αυστρία. Ενορχήστρωσε την ένωση με τη Γερμανία (Anschluss). Στο παρασκήνιο, οι Ναζί σχεδίαζαν ακόμη και τη δολοφονία του για να τη χρησιμοποιήσουν ως αφορμή για εισβολή στην Αυστρία. Κατόπιν, υπηρέτησε ως πρεσβευτής στην Τουρκία (1939-44). Επέζησε βομβιστικής επίθεσης, είτε από τους Σοβιετικούς είτε από τους Ναζί. Συνελήφθη από τους Αμερικανούς και αθωώθηκε στη Δίκη της Νυρεμβέργης. Πέρασε το υπόλοιπο της ζωής του στην ασημαντότητα, δημοσιεύοντας βιβλία σχετικά με την πολιτική δράση του.


H METKA αναλαμβάνει και τέταρτο έργο στην Αλγερία | Fortunegreece.com\nH METKA αναλαμβάνει και τέταρτο έργο στην Αλγερία\nΗ συνολική αξία του συμβολαίου για την κοινοπραξία είναι 372 εκατ. ευρώ, με το μερίδιο της ΜΕΤΚΑ στο 47%.\nΤην υπογραφή νέου συμβολαίου με τη Société Algérienne de Production de l’Electricité (SPE Spa), σε κοινοπραξία με τη General Electric, ανακοίνωσε η ΜΕΤΚΑ ΑΕ. Πρόκειται για το τέταρτο μεγάλο έργο που αναλαμβάνει η ΜΕΤΚΑ στην Αλγερία, αποδεικνύοντας τη δέσμευση της εταιρείας για περαιτέρω ανάπτυξη στις σημαντικότερες και ταχύτερα αναπτυσσόμενες αγορές.\nΌπως αναφέρεται σε σχετική ανακοίνωση, ο αναθέτων φορέας είναι η Société Algérienne de Production de l’Electricité (SPE Spa). Η SPE ανήκει στον όμιλο Sonelgaz, το μεγαλύτερο πάροχο ηλεκτρικής ενέργειας της Αλγερίας, ενώ ανάδοχος είναι η κοινοπραξία General Electric – METKA ΑΕ. Το έργο θα γίνει στην Αλγερία Hassi R’mel, (Wilaya de Laghouat).\nΣύμφωνα με την ανακοίνωση, το έργο αφορά σε μελέτη, προμήθεια, κατασκευή και θέση σε λειτουργία σταθμού παραγωγής ηλεκτρικής ενέργειας ανοικτού κύκλου, με τρεις αεριοστρόβιλους και καύσιμο φυσικό αέριο και diesel (dual fuel), συνολικής ισχύος 590,726 MW σε τοπικές συνθήκες.\nΗ συνολική αξία του συμβολαίου για την κοινοπραξία είναι 348.717.350 ευρώ συν DZD 2.587.539.691 (περίπου 372 εκατ. ευρώ συνολικά), με το μερίδιο της ΜΕΤΚΑ στο 47% επί του συνόλου. Το χρονοδιάγραμμα του έργου είναι 16,5 μήνες.\nΔιαβάστε ακόμη: Αισιόδοξος ο Ευάγγελος Μυτιληναίος για την ελληνική οικονομία\nΑεροπορικό δυστύχημα με τουλάχιστον 181 νεκρούς στην Αλγερία (Βίντεο)


Dinos (@Libri) / metabook\nΛογοτεχνία (46) Επιστήμες (27) Σπίτι & ελεύθερος χρόνος (5)\nΆθικτο, συλλεκτικό. Χωρίς, τσακίσματα, λεκέδες σημειωσεις. Ευχαριστώ. --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\nΒιβλία από stock βιβλιοπωλείων. Είναι ολοκαίνουργια και αδιαβαστα. Δεν είναι τσακισμένα, δεν είναι σημειωμένα. Τα περισσότερα κυκλοφορούν τώρα στα βιβλιοπωλεία. Ευχαριστώ. :) <3 --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις. --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\nΑπλά, ολοκαίνουργιο. --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\n21,00 € 35,78 €\nΕίναι ολοκαίνουργιο, με μια σελίδα τσακισμένη. --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\nΓΑΛΛΙΚΗ ΕΠΑΝΑΣΤΑΣΗ (1789-1799)\nΒιβλία από stock βιβλιοπωλείων. Είναι ολοκαίνουργια και αδιαβαστα. Δεν είναι τσακισμένα, δεν είναι σημειωμένα. Τα περισσότερα κυκλοφορούν τώρα στα βιβλιοπωλεία. Ευχαριστώ. :) <3 --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\n11,00 € 18,81 €\nSΡΙLLΟVΕR:ΑΠΟ ΤΑ ΖΩΑ ΣΤΟΝ ΑΝΘΡΩΠΟ Η ΕΠΟΜ\n15,00 € 26,91 €\nΘΡΗΣΚΕΙΑ ΚΑΙ ΠΟΛΙΤΙΚΗ ΣΤΟΝ ΟΡΘΟΔΟΞΟ ΚΟΣΜΟ\nΒιβλία από stock βιβλιοπωλείων. Είναι ολοκαίνουργια και αδιαβαστα. Δεν είναι τσακισμένα, δεν είναι σημειωμένα. Τα περισσότερα κυκλοφορούν τώρα στα βιβλιοπωλεία. Ευχαριστώ. :) <3 --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις. --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις --- Το εξώφυλλο είναι άθικτο, χωρίς γρατζουνιές ή τσακίσματα. Οι σελίδες είναι άθικτες και δεν έχουν σημάδια από σημειώσεις.\nΛενάκι - Δυο φωτιές και δυο κατάρες


”Στην Ελλάδα ο τρόπος που αντιμετωπίζεται η Εκκλησία είναι κομπλεξικός” – GrecoNews\nΓράφτηκε από τον/την Protothema.gr. Τρίτη, 13 Νοεμβρίου 2018\nΞεκίνησε από το πρόσφατο ταξίδι του στις Βρυξέλες και τον πολιτισμένο τρόπο, όπως τον χαρακτήρισε που αντιμετωπίζεται η εκκλησία «Το Βέλγιο είναι μια ουδετερόθρησκη χώρα , επειδή αυτός είναι και ο στόχος της συνταγματικής αλλαγής» ανέφερε .\n«Το κράτος πληρώνει όλους τους ιερείς όλων των αναγνωρισμένων θρησκειών, στο Μητροπολίτη παρέχει άδεια υπουργικού αυτοκινήτου, γιατί θεωρείται αξιόλογο αυτό που κάνει, στα βελγικά και ευρωπαϊκά σχολεία διδάσκεται το μάθημα των θρησκευτικών υποχρεωτικά , αλλά το περιεχόμενο και τους καθηγητές τους ορίζει η μητρόπολη και η αντίστοιχη αναγνωρισμένη θρησκεία .Αυτό το κράτος έχει μεγάλο σεβασμό στην εκκλησία, ζητάει πολλές φορές την βοήθειά της» ανέφερε..\n«Γιατί να εμπιστευτώ το κράτος το δικό μας; Πότε υπήρξε αξιόπιστο; Έγινε ένα θέμα για το ταμείο αξιοποίησης εκκλησιαστικής περιουσίας , το οποίο ιδρύθηκε εδώ και τρία χρόνια επί Σαμαρά. Δυστυχώς στην πατρίδα μας ο τρόπος που αντιμετωπίζεται η εκκλησία είναι κομπλεξικός. Στο Βέλγιο είναι πολιτισμένοι, αναγνωρίζουν την ομάδα των ανθρώπων που πιστεύει και τους στηρίζει» τόνισε ξεκαθαρίζοντας ότι δεν είναι φιλόθρησκοι, αλλά πολιτισμένοι.\n«Εμείς εδώ προσπαθούμε κάθε κίνηση να την υπονομεύσουμε. «Ο κυβερνητικός εκπρόσωπος μιλά για 10.000 θέσεις εργασίας. Αυτοί οι κακοί παππάδες που τόσα χρόνια καταλαμβάνουν θέσεις, τώρα απελευθερώνονται.. Αυτή είναι μια ευθεία προσβολή στους ιερείς. Ποιον κοροϊδεύει;» ρώτησε.\nΑναφορά έκανε και στη συνάντησή του με τον κ. Τσίπρα, πριν αναλάβει πρωθυπουργός της χώρας: «Δεν μας κάνετε χάρη» του είχε πει.\n«Η πληρωμή των ιερέων είναι εις ανταπόδοση της εκκλησιαστικής περιουσίας που σε ποσοστό 96% έχει πάρει το ελληνικό κράτος» τόνισε διατυπώνοντας τις επιφυλάξεις της εκκλησίας για την πληρωμή των ιερέων.\n«Εσείς δώστε μας να αποκαταστήσουμε τους ακτήμονες και εμείς την πληρωμή των ιερέων. Υπάρχει νομική δέσμευση» ,ανέφερε τονίζοντας ότι αν συμβεί κάτι τέτοιο θα απευθυνθούν στο ευρωπαϊκό δικαστήριο. «Δεν κάνει χάρη, ούτε είναι επίδομα ελεημοσύνης. Η αξιοποίηση της περιουσίας είναι για να διατεθεί για κοινωνικούς σκοπούς από κράτος και εκκλησία ανέφερε λέγοντας ότι τα πράγματα είναι μπερδεμένα.\nΑντίθετος στην φιλοξενία μεταναστών στο στρατόπεδο Μιλτιάδη Πόρτη είναι ο Μητροπολίτης μιλώντας για λάθος διαχείριση του όλου θέματος με πρωταγωνιστή όχι τον άνθρωπο.\n«Είχα αντιδράσει από παλιά όταν ένας άλλος υπουργός του ΠΑΣΟΚ είχε ανάλογη σκέψη. Δεν μπορούμε να φτιάξουμε μια χωματερή ανθρώπων. Το στρατόπεδο αυτό δεν έχει καμιά υποδομή, είναι μέσα στην πόλη. Κάποια παιδιά μέσα στα κάγκελα και κάποια έξω;» τόνισε.\nΌταν ζητήθηκε από τον τότε υπουργό , τον κ. Κουρουμπλή, ανέφερε να φιλοξενήσουμε 40 παιδιά ασυνόδευτα παιδιά στον Πεντάλοφο, έβαλε μια προϋπόθεση.\n«Δεν θέλουμε κανέναν αλληλέγγυο, θα τα κάνουμε όλα μόνοι μας και δεν θα μας ελέγξετε».\nΔεν απαντήθηκε ποτέ η πρότασή του τόνισε ρωτώντας: «Τους ενδιαφέρει πραγματικά η αποκατάσταση, η στήριξη αυτών των ανθρώπων;»


Βιοσυντονισμός: Τι είναι και τι θεραπεύει | Ι LOVE STYLE\nΒιοσυντονισμός: Τι είναι και τι θεραπεύει\nΟ Ψυχολόγος και Βιοσυντονιστής, Γιάννης Μιχαήλ μας μιλά για το βιοσυντονισμό και μας εξηγεί πως λειτουργεί και σε ποια προβλήματα υγείας ανταποκρίνεται.\nΟ βιοσυντονισμός βασίζεται στην κβαντική φυσική. Είναι βασισμένο σε επιστημονικές μελέτες εδώ και πολλά χρόνια, πως το σώμα μας είναι συμπυκνωμένη ενέργεια και πως τα κύτταρά μας εκπέμπουν και λαμβάνουν ηλεκτρομαγνητικά κύματα.\nΌπως λοιπόν έχει συχνότητες το σώμα μας, έτσι έχουν τις δικές τους συχνότητες κι άλλοι μικροοργανισμοί, όπως τα μικρόβια, οι μύκητες κλπ. Όταν οποιοσδήποτε ιός, μικρόβιο ή μύκητας "χτυπήσει" το σύστημά μας, τότε αυτόματα συγκρούονται και αλλάζουν οι σωστές συχνότητες λειτουργίας των οργάνων του σώματός μας. Άλλες, λοιπόν, συχνότητες θα έχει ένα υγιές όργανο κι άλλες συχνότητες θα έχει αν χτυπηθεί από κάποιον ίο, μύκητα ή μικρόβιο. Αυτές οι συχνότητες έχουν ερευνηθεί με επιστημονικές μεθόδους κι είναι τώρα πια γνωστές.\nΓια να διαγνωστεί η κατάσταση των συχνοτήτων υπάρχει μια συγκεκριμένη συσκευή, η οποία λαμβάνει ηλεκτρομαγνητικά σήματα από το σώμα μας, τα "διαβάζει" και διαχωρίζει τις σωστές από τις βλαβερές συχνότητες.\nΗ εξέταση δεν κρατάει πολύ ώρα και είναι φυσικά πλήρως ανώδυνη. Όταν διαγνωστεί το πρόβλημα, ξεκινάει το πλάνο της θεραπείας, ανάλογα με τον κάθε οργανισμό.\nΟ Ψυχολόγος και Βιοσυντονιστής, Γιάννης Μιχαήλ βρέθηκε καλεσμένος του Ανδρέα Δημητρόπουλου στην εκπομπή "Πρωτοσέλιδο" στο ΣΙΓΜΑ και μίλησε για όλα όσα θα θέλαμε να γνωρίζουμε για αυτή την εναλλακτική θεραπεία.\nInfo: Wellbeing Center Biolifestyle by Yiannis Michael / Λεωφόρος Σταυρού 56, Στρόβολος, Λευκωσία / τηλ.: 99 611400.\nWellbeing Center Biolifestyle by Yiannis Michael


Η Μαίρη Λίντα αποχαιρετά τον πρώην σύζυγό της και σοκάρει: «Τον συγχώρησα για όσα μου έκανε» – 24ωρο\n«Τον συγχώρησα για όσα μου έκανε! Ο Θεός ας αναπαύσει την ψυχούλα του. Ηταν ο πατέρας του παιδιού μου και αυτό είναι πολύ σημαντικό για μένα. Είναι δυνατό να μην τον συγχωρήσω;» είπε η Μαίρη Λίντα, λίγες μόλις μέρες μετά τον ξαφνικό χαμό του πρώην συζύγου της Αλέξανδρου Θεοχάρη.\nΗ Μαίρη Λίντα αποχαιρετά σήμερα, τον δεύτερο σύζυγό της Αλέξανδρο Θεοχάρη, που κηδεύτηκε προχθές. Μπορεί όσα συνέβησαν κατά τη διάρκεια του γάμου τους να ήταν επεισοδιακά και η ίδια να έχει μιλήσει πολλές φορές για την κακοποίηση που είχε δεχτεί από εκείνον, ωστόσο η μεγάλη καρδιά της λύγισε στο άκουσμα του θανάτου του.\nΈχοντας πλέον αναμνήσεις μιας μυθιστορηματικής ζωής, τόσο δίπλα στον Μανώλη Χιώτη ως σύζυγός του και παρτενέρ του όσο και από την τεράστια καριέρα που έκανε, η μεγάλη κυρία του ελληνικού τραγουδιού θυμάται τα πάντα… Άλλοτε συγκινείται, άλλοτε κλαίει, άλλοτε χαμογελάει!\n«Ο δεύτερος σύζυγός μου ήταν σκληρός μαζί μου. Εχω ζήσει την κακοποίηση. Ποτέ δεν θα άφηνα έναν άντρα με τον οποίο είχα κάνει παιδί. Δεν θα έφευγα, αφήνονταςτο παιδί μου χωρίς πατέρα. Όμως, δεν άντεχα άλλο την πολύ κακή συμπεριφορά και το ξύλο. Έφυγα. Είχα τη δύναμη, όμως, γιατί είχα ένα χρυσό βραχιόλι στο χέρι μου, τη φωνή μου» έχει πει σε μια από τις συνεντεύξεις της το 2012.\nΣτην κηδεία του Αλέξανδρου Θεοχάρη, η οποία τελέστηκε την Τετάρτη, η ίδια δεν παρευρέθηκε. Τα αρνητικά προβλήματα που αντιμετωπίζει, λόγω των επεμβάσεων στα πόδια, δεν της επέτρεψαν να είναι εκεί, στο τελευταίο «αντίο». «Πονάω και λυπάμαι που δεν πήγα στην κηδεία, όμως δεν μπορώ να περπατήσω ακόμα. Μιλήσαμε τηλεφωνικά μερικές ημέρες προτού φύγει. Δεν μου είπε ότι είχε κάτι κακό. Εφυγε ξαφνικά. Οι επεμβάσεις που έχω κάνει στο ισχίο δεν μου επιτρέπουν να περπατήσω. Αλλιώς, φυσικά και θα πήγαινα. Η κόρη που απέκτησα μαζί του, όμως, ήταν εκεί» λέει στην Espresso και φαίνεται λυπημένη για όλα όσα της συμβαίνουν το τελευταίο διάστημα.\nΜεγαλώνοντας οι άνθρωποι βρίσκουν τη δύναμη να συγχωρούν… Ισχύει το ίδιο και για εκείνη; «Φυσικά και τα έχω συγχωρέσει όλα, εδώ και πολλά χρόνια. Οταν χωρίσαμε και μετά, δεν υπήρξαν άλλες κακές στιγμές. Μείναμε φίλοι και μιλούσαμε μεταξύ μας. Οσα είχαν συμβεί τότε είχαν γίνει πριν από… 300 χρόνια, είναι δυνατόν να κρατάω κακία; Αυτόν τον άνθρωπο τον αγάπησα πραγματικά. Οσα ζήσαμε τα ζήσαμε, περάσανε» λέει χαμογελώντας και συνεχίζει: «Ποιο ζευγάρι δεν μαλώνει; Υπάρχει κανένας άντρας που δεν έχει δείρει τη γυναίκα του; Αυτά συμβαίνουν σε όλα τα ζευγάρια. Τον άνθρωπο αυτόν τον αγαπούσα, τον λάτρεψα, Αποκτήσαμε μια καταπληκτική κόρη μαζί και αυτό είναι η παρακαταθήκη μας» τονίζει και ολοκληρώνοντας την κουβέντα μας εξομολογείται: «Οταν χωρίσαμε, δεν χωρίσαμε μαλωμένοι. Απλώς δεν μπορούσα να αντέξω τη δική του ζωή και εκείνος τη δική μου, και έτσι χωρίσαμε».\nΟ Θοδωρής Μαραντίνης, παραχώρησε συνέντευξη σε γνωστό περιοδικό και μίλησε για πολλά! Ο ίδιος αποκάλυψε μεταξύ…\nΗ πρωταγωνίστρια της σειράς «Η Επιστροφή», Ευγενία Ξυγκόρου, μίλησε για όλα σε γνωστό περιοδικό! Η ηθοποιός,…\nΜια συνέντευξη εφ” όλης της ύλης, παραχώρησε σε γνωστό περιοδικό η Μαίρη Βιδάλη! Η γνωστή…\nΤον γνωρίσαμε μέσα από τη συμμετοχή του στο Nomads 2! Ο παίκτης, κατάφερε να κλέψει τις…\nΈλληνας οδηγός έχει τον Νικηταρά στην πίσω όψη της νταλίκας του


Τρουά-Χάβρη: Η Γαλλία έχει και δεύτερη κατηγορία - stoiximaview.gr\nΤρουά-Χάβρη (21:45): Μονό ματσάκι από το πρωτάθλημα της δεύτερης κατηγορίας της Γαλλίας…\nΤρουά-Χάβρη (21:45): Δεν είναι μόνο η πρώτη κατηγορία της Γαλλίας η οποία άρχισε τις υποχρεώσεις της το Σαββατοκύριακο που μας πέρασε. Και η δεύτερη κατηγορία της χώρας είχε σέντρα και ξεκίνησε τα ματς της.\nΕίναι μία κατηγορία η οποία πάντα έχει ωραία ματσάκια για στοίχημα, αλλά και για να τα παρακολουθεί κανείς. Άλλωστε δεν είναι τυχαίο πως από τις μεγάλες ομάδες της Ευρώπης θεωρείται ως μία κατηγορία με μερικά από τα καλύτερα ταλέντα.\nΜην το πάμε μακριά και ο Ολυμπιακός έχει κοιτάξει πολλές φορές στη συγκεκριμένη κατηγορία για παίκτες.\nΤρουά-Χάβρη (21:45): Οπότε έχει ενδιαφέρον και αυτό το πρωτάθλημα και για τα προγνωστικά στοιχήματος. Πάμε στοίχημα, λοιπόν, με Γαλλία 2 και να δούμε τι θα παίξουμε στο σημερινό μας δελτίο.\nΠρώτο ματς για τις δύο ομάδες στην πρεμιέρα του πρωταθλήματος. Και θα στηριχτούμε στα γκολ της αναμέτρησης.\nΣτα φιλικά που έχει δώσει μέχρι τώρα η Τρουά έχει δείξει ότι είναι σε καλή κατάσταση και έτοιμη για το πρωτάθλημα. Στα τέσσερα τελευταία τεστ έχει τρεις νίκες και μία ήττα, έχοντας καταφέρει να σκοράρει σε όλα τα ματς. Επίσης όμως, εκτός από ένα, έχει δεχτεί και σε όλα γκολ.\nΤρουά-Χάβρη (21:45): Από την άλλη η Χάβρη μέσα στον Αύγουστο έδωσε τέσσερα φιλικά παιχνίδια. Μπορεί να μην τα πήγε και τόσο καλά, έχοντας δύο ήττες, μία ισοπαλία, μία νίκη, αλλά σκόραρε σε όλα της τα τεστ.\nΓια αυτό και εμείς θα στηριχτούμε στο goal/goal της αναμέτρησης, κάτι το οποίο βρίσκουμε και σε καλή απόδοση. Στο 1,98 μας το δίνει το Pame Stoixima.\nΣιντ Τρούιντεν-Οστάνδη: Θα μας κάνετε την έκπληξη;


Προκαλεί ο πρώην υπηρεσιακός υπουργός Οικονομίας: «Θέλω 24 ώρες περιπολικό της ΕΛ.ΑΣ κάτω από το σπίτι μου»! (ΦΩΤΟ) – anatropionline\nΠροκαλεί ο πρώην υπηρεσιακός υπουργός Οικονομίας: «Θέλω 24 ώρες περιπολικό της ΕΛ.ΑΣ κάτω από το σπίτι μου»! (ΦΩΤΟ)\n07/10/2015\tΒΑΡΗ-ΒΟΥΛΑ-ΒΟΥΛΙΑΓΜΕΝΗ, ΕΛ.ΑΣ, ΕΠΙΚΑΙΡΟΤΗΤΑ, ΤΟΠΙΚΑ ΝΕΑ\nΠρωτοφανής πρόκληση προς τους πολίτες της Αττικής και κυρίως των Νοτίων προαστίων, τόσο από τον αρχηγό της Ελληνικής Αστυνομίας Δημήτριο Τσακνάκη, όσο όμως και από τον πρώην υπηρεσιακό υπουργό Οικονομίας Νίκο Χριστοδουλάκη, είναι σύμφωνα με πληροφορίες του anatropionline.gr, η απαίτηση του κ. Χριστοδουλάκη να έχει ένα περιπολικό κάτω από το σπίτι του καθόλη τη διάρκεια του 24ώρου, μετά την πρόσφατη ληστεία στην οικεία του.\nΣυγκεκριμένα, κατά την διάρκεια της θητείας του κ. Χριστοδουλάκη στην Υπηρεσιακή κυβέρνηση, άγνωστοι παραβίασαν το σπίτι του, όπως είχε αναφερθεί σε ρεπορτάζ του δημοσιογράφου Βασίλη Γραμμένου. Οι δράστες τότε είχαν αφαιρέσει ότι πρόχειρο βρήκαν και είχαν εξαφανιστεί.\nΜετά από αυτό, ο πρώην υπηρεσιακός υπουργός απαίτησε σύμφωνα με πληροφορίες να έχει ένα περιπολικό κάτω από το σπίτι του επί 24ώρου. Συγκεκριμένα απασχολεί τρία περιπολικά την ημέρα… (3 βάρδιες) για να τον προσέχουν! Την ίδια ώρα οι πολίτες ολόκληρης της Αττικής αλλά και των νοτίων προαστίων υποφέρουν από τις καθημερινές επιδρομές ληστών που τους έχουν ρημάξει τα σπίτια! Οι επιτήδειοι εισβάλλουν στα σπίτια των απλών ανθρώπων, τους κλέβουν, τους «σιδερώνουν», τους δένουν, τους τρομοκρατούν και τους ληστεύουν!\nΑκόμα και το τελευταίο περιπολικό σε μια περιοχή όπως τα Νότια προάστια, που η αστυνομική φύλαξη δεν επαρκεί, είναι αναγκαίο! Οι διαρρήξεις και οι ληστείες έχουν αυξηθεί ραγδαία με αποτέλεσμα οι ενώσεις των αστυνομικών να έχουν ξεσηκωθεί!\nΠοιος είναι λοιπόν ο κ. Χριστοδουλάκης, ο πρώην υπουργός μιας υπηρεσιακής κυβέρνησης, που απαιτεί να του φυλάνε αστυνομικοί το σπίτι; Ο κ. Τσακνάκης, οφείλει να αποσύρει ΤΩΡΑ το περιπολικό από το σπίτι του πρώην υπηρεσιακού και να το διαθέσει άμεσα στους πολίτες!\nΠροηγούμενο Άγριο επεισόδιο μεταξύ δημοσιογράφων και ανδρών ασφαλείας του Αλέξη Τσίπρα (βίντεο ντοκουμέντο)\nΕπόμενο EΚΤΑKΤΟ: ΠΑΝΔΑΙΜΟΝΙΟ με Πυροβολισμούς στο Γουδή!


ΑρχικήΑρθρογραφίαΨυχική θεραπείαΨυχολόγος ή Ψυχίατρος; Πώς επιλέγω τον κατάλληλο ειδικό;\nΓια να μπορέσουμε να απαντήσουμε σε αυτό το ερώτημα θα πρέπει να δούμε τις διαφορές ανάμεσα στις δύο ειδικότητες.\nΟ Ψυχίατρος είναι γιατρός, έχει σπουδές ιατρικής και έχει ειδικευτεί στην Ψυχιατρική. Αυτό σημαίνει ότι είναι σε θέση να συνταγογραφεί και να χορηγεί φάρμακα. Εστιάζει στην οργανική βάση των συμπτωμάτων και προσπαθεί να τα αντιμετωπίσει μέσω της αγωγής. Ο Ψυχολόγος από την άλλη, εστιάζει στα συναισθήματα και τις γνωστικές λειτουργίες του ανθρώπου προσπαθώντας να εντοπίσει τα αίτια των δυσκολιών του και να παρέμβει, χρησιμοποιώντας τεχνικές συμβουλευτικής ή ψυχοθεραπείας αν έχει λάβει την κατάλληλη εκπαίδευση. Σε αντίθεση με τον Ψυχίατρο, ο Ψυχολόγος δεν έχει φοιτήσει στην ιατρική σχολή. Οι ακαδημαϊκές του σπουδές προέρχονται από κάποιο τμήμα Ψυχολογίας, ενώ μετά την ολοκλήρωση του βασικού πτυχίου, μπορεί να λάβει περαιτέρω ειδίκευση σε κάποια από τις κατευθύνσεις της επιστήμης της ψυχολογίας, μέσω μεταπτυχιακών προγραμμάτων.\nΤα κριτήρια επιλογής του κατάλληλου ειδικού\nΤο βασικό ερώτημα που πρέπει να απαντηθεί όταν καλούμαστε να επιλέξουμε ανάμεσα σε έναν Ψυχολόγο ή Ψυχίατρο είναι αν χρειαζόμαστε φαρμακευτική αγωγή ή όχι. Η φαρμακοθεραπεία ενδείκνυται σε σοβαρές μορφές ψυχοπαθολογίας, των οποίων τα συμπτώματα είναι τόσο έντονα όπου καθιστούν το άτομο δυσλειτουργικό στην καθημερινότητά του. Σε αυτή την περίπτωση, η παρέμβαση του ψυχιάτρου είναι επιβεβλημένη. Εκείνος θα αξιολογήσει την κατάσταση, ώστε να επιλέξει την καταλληλότερη θεραπεία.\nΌμως η φαρμακευτική αγωγή από μόνη της δεν επαρκεί. Έχει την ιδιότητα να ανακουφίζει τα συμπτώματα αλλά μόνο προσωρινά. Μετά από ένα εύλογο διάστημα διακοπής της, κατά κανόνα τα συμπτώματα επανέρχονται και απαιτούν εκ νέου θεραπεία.\nΣτην πλειοψηφία των περιπτώσεων, οι ψυχικές διαταραχές έχουν ένα αιτιολογικό υπόβαθρο το οποίο δεν σχετίζεται με οργανικά αίτια. Τα περισσότερα από αυτά οφείλονται σε τραύματα του παρελθόντος, σε αρνητικές εμπειρίες, οι οποίες έχουν καθορίσει την διαμόρφωση της προσωπικότητας, του τρόπου σκέψης και των συναισθημάτων του ατόμου. Έτσι, είναι σημαντικό να βοηθήσουμε τον θεραπευόμενο να εντοπίσει τα πραγματικά αίτια των δυσκολιών του και να τα αντιμετωπίσει, δίνοντας τους ένα νέο νόημα στο παρόν. Ταυτόχρονα, χρειάζεται να συμβάλλουμε στην ενδυνάμωσή του καλλιεργώντας δεξιότητες, νέους τρόπους σκέψης και συμπεριφοράς, τα οποία θα χρησιμοποιεί για να είναι λειτουργικός στο παρόν αλλά και για την επιτυχή διαχείριση προβλημάτων που προκύπτουν στο μέλλον. Αυτό μπορεί να επιτευχθεί μόνο μέσω της Ψυχοθεραπείας.\nΕπομένως, σε κάθε ψυχική δυσκολία, ξεκινώντας από έναν ψυχολόγο με εκπαίδευση σε κάποια ψυχοθεραπευτική προσέγγιση, μπορούμε να βρούμε τον καταλληλότερο τρόπο θεραπείας για τα συμπτώματα που αντιμετωπίζουμε. Εκείνος μπορεί να κρίνει αν απαιτείται μόνο ψυχολογική θεραπεία ή αν είναι απαραίτητη επίσης η φαρμακευτική αγωγή, οπότε σε αυτή την περίπτωση παραπέμπει σε κάποιο ψυχίατρο. Αρκετοί ψυχολόγοι συνεργάζονται με ψυχιάτρους και παρεμβαίνουν ταυτόχρονα για να επιτύχουν τα μέγιστα αποτελέσματα στη θεραπεία του πελάτη τους.\nΠερισσότερο σημαντικό όμως, από την ιδιότητα του ειδικού που θα επιλέξουμε, είναι η σχέση που θα αναπτύξουμε με αυτόν. Για την επιτυχή έκβαση της οποιασδήποτε παρέμβασης είναι απαραίτητη η ύπαρξη μιας σχέσης εμπιστοσύνης και αποδοχής, ένα κλίμα αμοιβαίων θετικών συναισθημάτων. Καμία θεραπευτική προσπάθεια δεν θα είναι αποτελεσματική αν νιώθουμε άβολα με τον θεραπευτή μας, αν βιώνουμε απόρριψη ή κριτική από εκείνον.\nΕπομένως, επιλέξτε τον επαγγελματία εκείνον, ο οποίος μπορεί να σταθεί δίπλα σας ως σύμμαχος απέναντι στο πρόβλημα και ο οποίος θα σας προσφέρει το απαραίτητο αίσθημα της ασφάλειας καθόλη τη διάρκεια της θεραπευτικής διαδρομής. Για το λόγο αυτό αναζητήστε προσεκτικά τον ειδικό ψυχικής υγείας στον οποίο θα απευθυνθείτε και μη διστάσετε να λάβετε πληροφορίες σχετικά με τις σπουδές, την εκπαίδευση και την εμπειρία του και ακόμα πιο σημαντικό να επιζητήσετε την Νόμιμη Άδεια Ασκήσεως Επαγγέλματος Ψυχολόγου ή Ψυχιάτρου, καθώς δυστυχώς στις μέρες μας ο τίτλος του Θεραπευτή χρησιμοποιείται καταχρηστικά από ανθρώπους, οι οποίοι δεν έχουν τις απαραίτητες σπουδές και γνώσεις.


Οι πολεμικές μπίζνες χρειάζονται κακούς - Ξυπνήστε ρε\n4/16/2018 09:00:00 μ.μ.\nΗ κομμουνιστική ΕΣΣΔ να είναι το αντίπαλο δέος της Δύσης, το καταλαβαίνω. Η Ρωσία, ως μια καπιταλιστική χώρα, γιατί αποτελεί το ίδιο δέος; Ρητορικό το ερώτημα διότι το βαθύ σύστημα των ΗΠΑ έχει ανάγκη εχθρού, για να δουλέψει. Την ίδια ανάγκη έχουν και οι πολεμικές μπίζνες. Πως αλλιώς θα δουλέψει το λεγόμενο στρατιωτικό-βιομηχανικό σύμπλεγμα; Έτσι θα δουλεύει, θα κερδίζει, θα κυριαρχεί και θα προσφέρει στους Αμερικανούς πολίτες την αίσθηση ότι είναι πανίσχυρα προστατευμένοι.\nΚαι πλάι σε αυτό το σύμπλεγμα δημιουργήθηκαν εταιρίες κολοσσοί, ανοικοδόμησης των κατεστραμμένων από τις πολεμικές επιχειρήσεις των αμερικανικών δυνάμεων. Αναπτύχθηκαν μέχρι και ιδιωτικοί στρατοί. Όλα αυτά για να δουλέψουν καλά, χρειάζονται πολέμους. Χρειάζονται φόβητρο. Και γιατί να ψάξουμε για κάτι καινούργιο, όταν έχουμε τη Ρωσία, ας είναι και καπιταλιστική; Αυτή ξέραμε, αυτήν εμπιστευόμαστε!\nΈτσι πορευόμαστε και στο μέσον η Ευρώπη αμήχανη, αργή, εσωστρεφής με καχύποπτους μεταξύ τους εταίρους δεν μπορεί να αποφασίσει για το δικό της αυτοτελή ρόλο. Μόνο που και το αντίπαλο δέος, έχοντας διαβάσει καλά τα αμερικανικά σχέδια, ξεπέρασε την κρίση μετάβασης και προετοιμάζεται για την δική του άμυνα.\nΟ Ρώσος ηγέτης κατάφερε να εκσυγχρονίσει τις ένοπλες δυνάμεις και σε πολλά οπλικά συστήματα να γίνει πρωτοπορία. Μάλιστα, οι Αμερικανοί εκφράζουν ανησυχίες για την επιστημονική πρόοδο στη Ρωσία, είτε αυτή αφορά την κατάκτηση του διαστήματος, είτε οπλικά συστήματα, είτε ηλεκτρονικά μέσα που είναι σε θέση να παραλύσουν τις παγκόσμιες επικοινωνίες.\nΑπειλές για εσωτερική κατανάλωση\nΣε ότι αφορά τους συμβατικούς πολέμους της Δύσης, με συγκεντρωμένο το ενδιαφέρον στη Συρία, η μόνη εξήγηση που μπορεί να δοθεί είναι ότι ο πόλεμος ασκείται με απειλές για εσωτερική πολιτική κατανάλωση των κοινωνιών της Βρετανίας και των ΗΠΑ. Τόσο η Μέι όσο και ο Τραμπ είναι στριμωγμένοι πολιτικά. Άλλωστε δεν πρέπει να ξεχνάμε ότι ο Αμερικανός πρόεδρος, ο οποίος «τιτίβισε» για τους νέους, έξυπνους και ωραίους πύραυλούς του, δεν έκανε απολύτως τίποτα στο μέτωπο της Βόρειας Κορέας, παρά τις απειλές του.\nΚαι όπως σημειώνει ο Martin Wolf στους Financial Times, οι ΗΠΑ θα μπορούσαμε να πούμε πως έχουν το πλεονέκτημα των ισχυρών και πιστών συμμάχων. Δυστυχώς, ο κ. Τραμπ, όμως, έχει εξαπολύσει οικονομικό πόλεμο εναντίον τους. Αν μια απόφαση για επίθεση στην Βόρεια Κορέα προκαλούσε καταστροφή στη Σεούλ και στο Τόκιο, οι στρατιωτικές συμμαχίες των ΗΠΑ θα έφταναν στο τέλος τους. Μια συμμαχία δεν μπορεί να είναι σύμφωνο αυτοκτονίας.\nΤο συμπέρασμα κατά την αμερικανική δεξαμενή σκέψης Stratfor είναι ότι δεν υπάρχει εύκολη στρατιωτική επιλογή στη Συρία. Ακόμα και η επιχείρηση που θα γίνει με τον καλύτερο τρόπο, εντέλει θα οδηγήσει σε κλιμάκωση και πολλαπλασιασμό των παραγόντων που οδηγούν σε λάθος υπολογισμούς και οι οποίοι είναι ήδη παρόντες σε μια τόσο περίπλοκη σύγκρουση.\nΗ απειλή -σημειώνει ο Wolf- είναι η παρακμή της Δύσης, συμπεριλαμβανομένων και των ΗΠΑ. Είναι η κυριαρχία της απόσπασης κερδών ως οικονομικού μοντέλου, η αδιαφορία για την τύχη μεγάλου μέρους των πολιτών, η διαφθορά της πολιτικής από το χρήμα, η αδιαφορία για την αλήθεια και η θυσία των μακροπρόθεσμων επενδύσεων για χάρη της ιδιωτικής και δημόσιας κατανάλωσης.\nΗ μικρή Ευρώπη και η μεγάλη Ασία…\nΚαι για όσους έχουν κολλημένα τα βλέμματα στην Μέση Ανατολή, να σημειώσουμε ότι το μέλλον της παγκόσμιας οικονομίας και κατά συνέπεια και της ισχύος, βρίσκεται στην Ασία, όπου κατοικεί σχεδόν το 45% του παγκόσμιου πληθυσμού. Και εκεί, σύμφωνα με όλες τις προβολές, η οικονομία της Κίνας θα είναι το 2040 σχεδόν διπλάσια από αυτήν των ΗΠΑ με όρους ισοτιμίας αγοραστικής δύναμης και 30% μεγαλύτερη σε τιμές αγοράς.\nΑυτό δεν το γνωρίζουν μόνον οι Αμερικανοί. Το γνωρίζουν πολύ καλά και οι Ρώσοι, που δεν μένουν εγκλωβισμένοι στην αντιπαράθεση με τις ΗΠΑ, στο ευρωπαϊκό πεδίο. Με μήκος 3.000 χιλιόμετρα, ένας αγωγός φυσικού αερίου φιλοδοξεί να δώσει διέξοδο προς τα ανατολικά στα τεράστια ρωσικά κοιτάσματα. Ξεκινά από τη Σιβηρία, φτάνει στα σύνορα με την Κίνα και θεωρείται ένα από τα πλέον φιλόδοξα ενεργειακά σχέδια του πλανήτη. Δεν θα μπορούσε να είναι διαφορετικά καθώς το κόστος για την σύνδεση του μεγαλύτερου εξαγωγέα φυσικού αερίου με τον μεγαλύτερο καταναλωτή υπολογίζεται στα 55 δισ. δολάρια.\nΜε λίγα λόγια, το σχέδιο απομόνωσης της Ρωσίας, της μεγαλύτερης σε έκταση χώρας του πλανήτη, με τεράστιο φυσικό πλούτο, δεν θα βγει εύκολα, ούτε με πολεμική αναμέτρηση στη Συρία. Δούλεψε καλά μέχρι σήμερα, αλλά δείχνει να εξαντλεί τα όριά του. Αυτό έχει γίνει κατανοητό και από τις ηγέτιδες δυνάμεις της ΕΕ, μόνο που είναι τόσο δύσκαμπτη η διαδικασία λήψης αποφάσεων, λόγω απουσίας οικονομικής και πολιτικής ενοποίησης, που οδηγεί σε μια επικίνδυνη παραλυσία.\nΜια ισχυρή ΕΕ δεν χωράει σε καμία περίπτωση, με πολιτικά κριτήρια, 27 χώρες. Τα εξ ανατολών φρένα ενισχύουν τις διαλυτικές τάσεις. Και επειδή η Ρωσία ανήκει και στην Ευρώπη, είναι ολέθριο λάθος να στηριχθεί χωρίς αντίσταση η επιχείρηση ασφυξίας που έχει σχεδιάσει το αμερικανικό σύστημα.